Flere af Lars Larsens virksomheder har røde tal. Et af de steder, der kæmper med røde tal er Himmerland Golf & Spa Resort.

Lars Larsen er god for rigtig mange penge. Den jyske forretningsmand har igennem sin virksomhed Jysk tjent masse af millioner, og dem får "Dyne-Larsen" nu brug for. Flere af Lars Larsens virksomheder giver så store underskud, at milliardæren nu må have det store checkhæfte frem, hvis de skal overleve. Ifølge Børsen drejer det sig omkring 300 millioner kroner, som Lars Larsen skal hive op af egen lomme. Et af de foretagender hvor det kører helt skidt, er Lars Larsens nordjyske golf-mekka, Himmerland Golf & Spa Resort. Her leverede man et samlet underskud på svimlende 134 millioner kroner. Et underskud den golf-glade rigmand skal ind og dække, hvis der også fremover skal spilles golf. På trods af modgangen i de ni virksomheder, så kom Jysk-koncernen ud af sidste år med et overskud, før skat, på hele 2,9 milliarder kroner.